## APSTIPRINĀTS

Rēzeknes 3.pamatskolas direktore

(K.Ustinova) 2024.gada 28.augustā

# Izglītojamo mācību sasniegumu vērtēšanas kārtība

Izdoti saskaņā ar Vispārējās izglītības likuma 10. panta trešās daļas 2. punktu, Ministru kabineta 27.11.2018. noteikumu Nr. 747 „Noteikumi par valsts pamatizglītības standartu un pamatizglītības programmu paraugiem″ 15. punktu un 11. pielikuma 19. punktu, izglītības

iestādes nolikuma 29. punktu.

## I Vispārīgie jautājumi

1. Izglītojamo mācību sasniegumu vērtēšanas kārtība (turpmāk – vērtēšanas kārtība) izglītības iestādē (turpmāk – skolā) nosaka, kā tiek īstenota summatīvā, diagnosticējošā un formatīvā vērtēšana un skolas dokumentos atspoguļoti izglītojamo mācīšanās rezultāti.
2. Vērtēšanas kārtība nosaka vienotus izglītojamo mācīšanās vērtēšanas pamatprincipus skolā un veicina par tiem izglītojamo un pedagogu izpratni:
   1. mācību snieguma vērtēšanas plānošanu;
   2. mācību snieguma vērtējumu atspoguļošanu un vērtēšanas organizēšanu;
   3. mācību snieguma vērtējumu paziņošanu;
   4. mācību snieguma vērtējumu pārskatīšanu.
3. Klašu audzinātāji katra mācību gada sākumā (līdz 5.septembrim) ar vērtēšanas kārtību iepazīstina:
   1. izglītojamo – izglītojamais skolas sagatavotā veidlapā ar parakstu apliecina, ka ir iepazinies ar vērtēšanas kārtību;
   2. izglītojamā likumiskos pārstāvjus (turpmāk – vecākus), elektroniski nosūtot to E-klasē.
4. Vērtēšanas kārtība pieejama skolas mājas lapā.
5. Ja izglītojamais veselības problēmu dēļ ar ārsta izsniegtu izziņu ir atbrīvots no sporta nodarbībām, tad izglītojamais piedalās katrā mācību stundā “Sports un veselība” un pilda skolotāja noteiktus teorētiskus uzdevumus atbilstošus mācību stundas tēmai.

## II Mācību snieguma vērtēšanas plānošana

1. Skola plāno un īsteno valsts pamatizglītības standartā noteiktos mācību snieguma vērtēšanas veidus:
   1. formatīvā vērtēšana, kas ir ikdienas mācību procesa sastāvdaļa un nodrošina izglītojamam un pedagogam atgriezenisko saiti par izglītojamā tā brīža sniegumu pret plānotajiem sasniedzamajiem rezultātiem;
   2. diagnosticējošā vērtēšana, lai noteiktu izglītojamā mācīšanās vajadzības un sniegtu izglītojamajam papildu atbalstu, plānotu un uzlabotu mācīšanu;
   3. summatīvā vērtēšana, ko organizē mācīšanās posma nobeigumā (piemēram, temata, mācību gada, izglītības pakāpes noslēgumā), lai novērtētu un dokumentētu izglītojamā mācīšanās rezultātu.
2. Pedagogi, sadarbojoties mācību priekšmetu vai mācību jomas grupās, līdz 1.septembrim izstrādā summatīvo vērtēšanas darbu plānu atbilstoši mācību priekšmeta satura specifikai, fiksējot to kopējā skolas plānošanas dokumentā.
3. Līdz 10.septembrim izglītojamajiem un vecākiem E-klasē tiek nosūtīts visu mācību priekšmetu vērtēšanas plāns, kas ietver summatīvās vērtēšanas darbu skaitu, tematu, katram darbam piešķirto svaru.
4. Pedagogi līdz 5.septembrim un ziemas brīvlaikā aizpilda e-klasē Pārbaudes darbu plānotāju. Pedagogs var veikt izmaiņas pārbaudes darbu norises laikos vismaz 3 darba dienas pirms pārbaudes darba, veicot izmaiņu ierakstu Pārbaudes darbu plānotājā un informējot par to izglītojamos.
5. **Direktora vietnieks izglītības jomā** ne retāk kā 1 reizi semestrī pārbauda e-klases žurnālā pārbaudes darbu plānotāja aizpildīšanu un to, cik korekti (ierakstot SR, kritērijus u.c.) pedagogs veic ierakstus par izglītojamo mācību sasniegumiem.
6. Pedagogs stundu darbu plāno tā, lai izglītojamie maksimāli darbietilpīgus uzdevumus veiktu mācību stundu laikā, kā arī izvērtē mājas darbu apjomu un lietderīgumu.
7. Pārbaudes darbi mācību priekšmetos tiek organizēti līdz 15.maijam:

12.1. 15.maijā priekšmetu skolotāji izliek prognozējamos gada vērtējumus 1.-8.klašu skolēniem. Maija pēdējā nedēļā skolas direktors nosaka datumus, kad tiks izlikti prognozējamie vērtējumi 9.klašu skolēniem;

12.2. nākamajā darba dienā klašu audzinātāji izsniedz skolēniem sekmju izrakstu ar prognozējamiem vērtējumiem;

12.3. trīs dienu laikā skolēni, izvērtējot savas spējas, iesniedz klašu audzinātājiem sekmju izrakstu ar atzīmētiem mācību priekšmetiem, kuros skolēns vēlas uzlabot prognozējamo vērtējumu. Sekmju izrakstu paraksta gan skolēns, gan vecāks;

12.4. klašu audzinātāji apkopo savas klases informāciju par skolēniem, kuri vēlas uzlabot savu prognozējamo vērtējumu, un tajā pašā dienā iesniedz apkopoto informāciju direktora vietniecei un priekšmetu skolotājiem;

12.5. pamatojoties uz iesniegto informāciju skolas direktors nosaka periodu, kad notiek kombinētie pārbaudes darbi mācību priekšmetos.

1. Vērtējumu mācību priekšmetā var saņemt, ja iegūti vērtējumi **visos** plānotajos summatīvās vērtēšanas darbos. Ja līdz mācību gada noslēgumam nav iegūts vērtējums kādā no mācību priekšmeta temata nobeiguma pārbaudes darbiem, izglītojamais nesaņem vērtējumu gadā.
2. Vērtējumu mācību priekšmetā iegūst, aprēķinot visu summatīvās vērtēšanas darbu vidējo vērtējumu. Ja vidējais vērtējums aiz komata ir vismaz 0,5, tad vērtējumu noapaļo ar uzviju.
3. Katra mācību gada sākumā (pirmajā mācību stundā) mācību priekšmeta pedagogs izskaidro izglītojamajiem attiecīgā mācību priekšmeta vērtēšanas plānu, kas ietver summatīvās vērtēšanas darbu skaitu, katram darbam piešķirto svaru un mācību gada un mācību priekšmeta vērtējumu iegūšanas nosacījumus.
4. Summatīvo vērtējumu skaits mācību priekšmetā nav mazāks par tematu skaitu.
5. Izglītojamajam dienā tiek plānoti ne vairāk kā divi temata nobeiguma vērtēšanas darbi.
6. Mācību priekšmeta pedagogs pirms katra temata nobeiguma vērtēšanas darba informē izglītojamo par plānoto sasniedzamo rezultātu un vērtēšanas kritērijiem.
7. Martā, pirms pavasara brīvdienām, 4.-9.klašu izglītojamajiem katrā mācību priekšmetā tiek izlikts informatīvs starpvērtējums.
8. Skolas direktoram ir tiesības lemt par papildlaiku summatīvo pārbaudes darbu vērtējumu saņemšanai (decembrī, maijā).
9. Gada noslēguma kombinētā pārbaudes darba svars ir 70 % attiecībā pret mācību gadā iegūto vidējo vērtējumu.

## III Mācību snieguma vērtējumu atspoguļošana un vērtēšanas organizēšana

1. Vērtējums atspoguļo izglītojamā sniegumu vērtēšanas brīdī attiecībā pret konkrētiem sasniedzamajiem rezultātiem (zināšanas, izpratne, prasmes mācību jomā, caurviju prasmes), ikviena izglītojamā sniegumam piemērojot līdzvērtīgus nosacījumus un vienādus kritērijus.
2. Izglītojamā mācību sasniegumus vērtē visos mācību priekšmetos:

|  |  |  |  |  |  |
| --- | --- | --- | --- | --- | --- |
| **Klases** | **Vērtēšanas veidi** | | | **Mājas darbu**  **vērtēšana** | **Mācību gada beigās** |
| **Formatīvā**  **vērtēšana** | **Diagnosticējošā**  **vērtēšana** | **Summatīvā**  **vērtēšana** |
| **1.-3.** | Līmeņos (STAP) vai  % | % | Līmeņos\* (STAP) |  | Līmeņos (STAP) |
| **4.** | % | 10 ballu skalā\*\* | 10 ballu  skalā |
| **5.-9.** | % | 10 ballu  skalā |

\* - skat. 1.pielikumā

\*\* - skat. 2.pielikumā

1. Dabaszinību mācību priekšmetos pētnieciskie darbi, kas ietver hipotēzes izvirzīšanu un pamatošanu, darba plānošanu, eksperimentālo darbību, rezultātu analīzi un secinājumu veikšanu, tiek vērtēti 10 ballu skalā atbilstoši izstrādātiem vērtēšanas kritērijiem. Vērtējums tiek izlikts e- klasē, ņemot vērā tā piedāvāto pētnieciskā laboratorijas darba metodiku. Šo darbu skolotājs ievieto mācību priekšmetu vērtēšanas plānā mācību gada sākumā, piešķirot tam svaru.
2. Dabaszinību mācību priekšmetos laboratorijas darbi tiek vērtēti procentos*.*
3. Formatīvie vērtējumi par būtiskiem izglītojamajiem sasniedzamajiem rezultātiem katra temata ietvaros tiek fiksēti E-klasē. Tos pedagogi izmanto, plānojot mācīšanu, savukārt izglītojamie, plānojot savu mācīšanos. Formatīvie vērtējumi neietekmē vērtējumu mācību gada beigās.
4. Pedagoga noteiktie temata nobeiguma vērtēšanas darbi ir obligāti. Ja izglītojamais nepiedalās temata nobeiguma darbā, pedagogs E-klasē fiksē gan skolēna mācību priekšmeta stundas kavējumu („n”), gan obligāti veicamā temata nobeiguma darba neizpildi („nv”).
5. Pedagogs katra temata nobeiguma vērtēšanas darbā nodrošina izglītojamajam iespēju demonstrēt savu sniegumu visos 4 izziņas līmeņos (pēc Solo taksonomijas).
6. Apzīmējumu „nv” (nav vērtējuma) mācību snieguma vērtēšanā pedagogs lieto, ja izglītojamais:
   1. nav piedalījies mācību stundā, kurā tika kārtots obligātais temata nobeiguma darbs (apzīmējums – “n/nv”);
   2. noteiktajā laikā nav iesniedzis temata nobeiguma darbu;
   3. temata nobeiguma darbu nav veicis patstāvīgi, piemēram, ir iesniedzis cita autora darbu vai tā daļu (plaģiātu);
   4. temata nobeiguma darbā ir izmantojis cilvēka cieņu aizskarošu saturu vai izteikumus.
7. Ja izglītojamais vēlas saņemt vērtējumu temata nobeiguma pārbaudes darbā, kuru viņš nepildīja

**attaisnojošu iemeslu dēļ**, tad 10 dienu laikā pēc atgriešanas skolā:

* 1. 1.-4.klašu izglītojamie mutiski piesakās pie attiecīgā pedagoga;
  2. 5.-9.klašu izglītojamie elektroniski piesakās pie attiecīgā pedagoga (izmantojot e-klasi).

1. Pedagoga atbildība, saņemot izglītojamā pieteikumu temata nobeiguma pārbaudes darba vērtējuma saņemšanai:
   1. konsultēt izglītojamo (individuālo konsultāciju laikā);
   2. vienoties ar izglītojamo par datumu, kad tiks sniegta iespēja saņemt vērtējumu (divu nedēļu laikā kopš temata nobeiguma darba norises vai izglītojamā atgriešanās skolā);
   3. pieteikt izglītojamo pārbaudes darba vērtējuma saņemšanai, sagatavot līdzīgu pārbaudes darbu un iesniegt skolas administrācijai noteiktā termiņā.
2. Skolas administrācijas atbildība saņemot pieteikumu temata nobeiguma pārbaudes darbu izpildei:
   1. savlaicīgi sastādīt pārbaudes darbu vērtējumu saņemšanas grafiku;
   2. izmantojot e-klasi iepazīstināt ar grafiku pedagogus un izglītojamos;
   3. organizēt pārbaudes darbu izpildes procesu noteiktā laikā un vietā.
3. Izglītojamais var patstāvīgi gatavoties pārbaudes darbam vai apmeklējot vismaz 1 konsultāciju.
4. Pārbaudes darba izpildes laikā tikai ar pedagoga atļauju drīkst izmantot elektroniskos saziņas vai datu pārraides līdzekļus.
5. Pedagogs ir tiesīgs izvēlēties mājas darbu veidu, kā arī var izvēlēties mājas darbu pārbaudes formu (piemēram, frontāla pārbaude klasē, prezentācija, pārrunas utt.), informējot izglītojamos par mājas darba izpildes kultūru un noformējumu.
6. 1.-4.klašu izglītojamajiem mājas darbi netiek uzdoti un netiek vērtēti. Pedagogs 1.-4.klašu izglītojamajam drīkst rekomendēt izpildīt mājās pašattīstības uzdevumus (uzdevumi, kurus patstāvīgi izpildot izglītojamais paplašina un/vai padziļina savu kompetenci apgūstamajā stundas tēmā). Pašattīstības uzdevumus pedagogs ieraksta e-klases žurnālā, aizpildot mācību stundu, sadaļā “Uzdots” un atzīmē tos kā – “PU”.

## IV Mācību snieguma vērtējumu paziņošana

1. Ierakstus par mācību stundu un mājas darbu E-klases žurnālā pedagogi veic par katru dienu līdz plkst.17.00, izglītojamo saņemtos formatīvos vērtējumus fiksē ne vēlāk kā triju darba dienu laikā, bet summatīvos vērtējumus – ne vēlāk kā piecas darba dienas pēc temata nobeiguma darba iesniegšanas.
2. Mācību priekšmeta temata nobeiguma pārbaudes darbi tiek analizēti un saglabāti pie pedagoga līdz mācību gada beigām. Pēc izglītojamā vai vecāka lūguma pedagogs nodrošina viņam iespēju iepazīties ar attiecīgā skolēna veikto temata nobeiguma pārbaudes darbu.
3. Pedagogs ir atbildīgs par izliktā vērtējuma pamatotību. Skolas vadība, vecāki un izglītojamie var prasīt pedagogam skaidrojumus par izlikto vērtējumu.
4. Tiekoties ar vecākiem, pedagogam atļauts izmantot tikai tos e-klasē un izglītojamā darbos veiktos ierakstus, kas attiecas uz šo vecāku bērnu. Ja vecāki vēlas uzzināt sava bērna sasniegumus salīdzinājumā ar citiem izglītojamajiem, informācija jāsniedz, nenosaucot vārdā citus izglītojamos.
5. Vecāki, izmantojot e-klases Pārbaudes darbu plānotāju, tiek informēti par katrā mēnesī plānotiem tēmu vai to loģisku daļu noslēguma pārbaudes darbiem mācību priekšmetos. Ar sava bērna vērtējumiem var iepazīties e-klasē vai pēc pieprasījuma var saņemt sava bērna mācību sasniegumu izrakstu.

## V Mācību snieguma vērtējumu pārskatīšana

1. Ja radušās nesaskaņas par izglītojamā vērtējumu mācību priekšmetā temata noslēgumā, pēc vecāku rakstiska pieprasījuma skolas direktors pieņem lēmumu par vērtējuma apstiprināšanu vai pārskatīšanu.
2. Ja mācību gada noslēgumā izglītojamais izsaka vēlēšanos uzlabot gada vērtējumu vai vērtējums mācību priekšmetā izšķiras vienas balles robežās, pedagogs piedāvā izglītojamajam izpildīt gada noslēguma kombinētu pārbaudes darbu, kas ietver būtiskāko mācību gada sasniedzamo rezultātu pārbaudi mācību priekšmetā. Šajā darbā iegūtā vērtējuma svars ir 70 % pret iepriekš iegūto vērtējumu gadā. Par pārbaudes darba laiku informē izglītojamo ne vēlāk kā piecas dienas pirms darba norises. Ja izglītojamais gada noslēguma kombinētā pārbaudes darbā iegūst zemāku vērtējumu, tad tiek atstāts iepriekš saņemtais mācību gada vērtējums.
3. Problēmas, kas saistītas ar mācību procesu, izglītojamā mācību sasniegumiem un to vērtējumiem, risina, izmantojot pēctecības principu:

* izglītojamais un pedagogs;
* izglītojamais, pedagogs un vecāki;
* izglītojamais, pedagogs, vecāki un klases audzinātājs;
* izglītojamais, pedagogs, vecāki, klases audzinātājs, atbalsta personāls un skolas administrācija.

## VI Noslēguma jautājumi

1. Atzīt par spēku zaudējušu 2023.gada 18.septembra Izglītojamo mācību sasniegumu vērtēšanas kārtību.
2. Vērtēšanas kārtība stājas spēkā 2024.gada 1.septembrī.
3. Grozījumus vērtēšanas kārtībā izdara, pamatojoties uz izmaiņām normatīvajos aktos vai skolas pedagoģiskās padomes lēmumu.
4. pielikums

## Snieguma līmeņu apraksts 1. –3. klašu skolēnu mācību sasniegumu vērtēšanai

|  |  |  |  |  |  |
| --- | --- | --- | --- | --- | --- |
|  | Kritērijs | Sācis apgūt (S) | Turpina apgūt (T) | Apguvis (A) | Apguvis  padziļināti (P) |
| 1. | Demonstrēto zināšanu, izpratnes, pamatprasmju mācību jomā, caurviju prasmju apjoms un  kvalitāte | Izglītojamā sniegums  (demonstrētās zināšanas, izpratne, pamatprasmes  mācību jomā un caurviju prasmes) liecina, ka ir  uzsākta plānotā sasniedzamā  rezultāta apguve. | Izglītojamā sniegums  (demonstrētās  zināšanas, izpratne, pamatprasmes  mācību jomā un caurviju prasmes)  liecina, ka plānotais sasniedzamais  rezultāts sasniegts daļēji un tas nav noturīgs. | Izglītojamā sniegums  (demonstrētās zināšanas, izpratne, pamatprasmes  mācību jomā un caurviju prasmes) liecina, ka  plānotais sasniedzamais  rezultāts sasniegts pilnībā un tas ir  noturīgs. | Izglītojamā sniegums  (demonstrētās zināšanas, izpratne, pamatprasmes  mācību jomā un caurviju prasmes) liecina, ka plānotais sasniedzamais  rezultāts sasniegts  padziļināti un tas ir noturīgs. |
| 2. | Atbalsta  nepieciešamība | Izglītojamajam nepieciešams  atbalsts un regulāri pedagoga  apstiprinājumi uzdevuma izpildei. | Izglītojamajam dažkārt  nepieciešams  pamudinājums, lai sekotu uzdevuma izpildei. | Izglītojamais uzdevumu izpilda patstāvīgi. | Izglītojamais uzdevumu izpilda  patstāvīgi, spēj pamatot  atbilstošās  stratēģijas izvēli. |
| 3. | Spēja lietot  apgūto tipveida vai  nepazīstamā situācijā | Izglītojamais demonstrē sniegumu ar  pedagoga atbalstu zināmā tipveida  situācijā. | Izglītojamais demonstrē  sniegumu pārsvarā patstāvīgi tipveida situācijā, atsevišķā gadījumā – arī  mazāk zināmā situācijā, ja  nepieciešams, izmanto atbalsta materiālus. | Izglītojamais demonstrē sniegumu gan  zināmā tipveida situācijā, gan  nepazīstamā situācijā. | Izglītojamais demonstrē  sniegumu zināmā tipveida situācijā, nepazīstamā  situācijā un  starpdisciplinārā situācijā. |

1. pielikums

## Snieguma līmeņu apraksts 4.–9. klašu izglītojamo mācību sasniegumu vērtēšanai

Summatīvajā vērtēšanā 4.–9. klasēs vērtējumu izsaka ballēs (10 – "izcili", 9 – "teicami", 8 – "ļoti labi", 7 – "labi", 6 – "gandrīz labi", 5 – "viduvēji", 4 – "gandrīz viduvēji", 3 – "vāji", 2 – "ļoti vāji", 1 – "ļoti, ļoti vāji"), izmantojot vienotas vērtēšanas kritēriju grupas:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1. | **Snieguma līmenis** | **Sācis apgūt** | | | | **Turpina apgūt** | | **Apguvis** | | **Apguvis padziļināti** | |
| 2. | Balles | 1 | 2 | 3 | 4 | 5 | 6 | 7 | 8 | 9 | 10 |
| 3. | Apguves procenti (%) | 0-10 | 11-20 | 21-32 | 33-40 | 41-55 | 56-66 | 67-77 | 78-86 | 87-94 | 95-100 |
| 4. | Kritēriji | | | | | | | | | | |
| 4.1 | Demonstrēto zināšanu, izpratnes, prasmju  mācību jomā un caurviju prasmju apjoms un  kvalitāte | Izglītojamais, demonstrējot sniegumu, izmanto vienu  atbilstošu ideju vai prasmi situācijā, kurā ir šaurs  disciplinārs / mācību jomas konteksts. | | | | Izglītojamais, demonstrējot sniegumu, izmanto  vairākas savstarpēji nesaistītas idejas vai  prasmes šaurā disciplinārā / mācību jomas kontekstā. | | Izglītojamais, demonstrējot sniegumu, kurā izmanto  vairākas idejas vai prasmes, veido  savstarpējas sakarības  disciplinārā / mācību jomas kontekstā. | | Izglītojamais, demonstrējot sniegumu, kurā  izmanto vairākas atbilstošas idejas vai prasmes no  dažādām  disciplīnām / mācību jomām,  veido savstarpējas sakarības un  vispārina. | |
| 4.2 | Atbalsta  nepieciešamī ba | Izglītojamais, demonstrējot sniegumu, lieto doto vai jau zināmu paņēmienu ar pieejamo atbalstu. | | | | Izglītojamais, demonstrējot sniegumu,  patstāvīgi lieto zināmu  paņēmienu. | | Izglītojamais, demonstrējot sniegumu,  izvēlas un  patstāvīgi lieto atbilstošu  paņēmienu vai pierakstu. | | Izglītojamais, demonstrējot  sniegumu, izvēlas un patstāvīgi lieto atbilstošu  paņēmienu un, ja nepieciešams,  pielāgo to. | |
| 4.3 | Spēja lietot apgūto tipveida un nepazīstamā situācijā | Izglītojamais demonstrē sniegumu zināmā tipveida situācijā. | | | | Izglītojamais demonstrē sniegumu gan  zināmā tipveida situācijā, gan mazāk zināmā situācijā. | | Izglītojamais demonstrē sniegumu gan  zināmā tipveida situācijā, gan  nepazīstamā situācijā. | | Izglītojamais demonstrē sniegumu gan  zināmā tipveida situācijā, gan  nepazīstamā, gan starpdisciplinārā situācijā. | |